7/29/08
Adda Kadagiti Matak Dagiti Bituenmo
Saniata Noriel ken Anib Miguel. (Rinetrato ni Mg Ed, ofm)
“Tatay, Nanay, opis na/ Anib, Ania, tulog pa.”
—Anib Miguel, 3, iti ayug ti “Twinkle, Twinkle, Little Star”
Inaldaw a maklaatak iti napartak a pannakasursurom
Iti galad ti lubong: ammomon ti maysa agingga iti kuarenta
Iti pagsasao a ganggannaet idinto a pitok idi mabalikasko
Ti sangapulo. Bayat ti panangmatmatmatko iti nawalat
A bagim, am-amadek iti bagik no kamatenkanto
Wenno guyodenka tapno makapaggiddanta,
Wenno baklayen, sakruyennak met inton ul-ulodekon
Dagitoy saka iti panangbirokko iti ulo ken barukong.
Pagrukodan met ti kinakapuyko nga amam ta intulokko
A naam-ammom da Spongebob, Dora, Blue nga aso,
Idinto a kabutengmo ti taraok ti kawitan, emmak
Ti kalding ken nuang ni lilongmo. Pakawanennak
Ta timmaoka nga addaak iti nagsapalan nga awan sabali
A pagpilian no di panawanka a nargaan, sangpetanka
A mangtagtagainep iti panagsakaymo iti bukotko—
Maipalamiis ti pizza a sukat ti panaginnadayota.
Ammom kadi no ania a langit ti mariknak iti kaltaang
Ti rabii, malukagka ket yikkismo ti “Tatay, ilaw!”
A puon ti pangmisuotan ni inam kaniak ta nalipatam
A nagtengngaanyo ken adingmo? Gapu kenka, maanagkon
Dagiti pangngarig ni inam ta isut’ namagsinggalot kadata.
Wen, ganggannaet iti tunggal maysa dagiti balikasta
Malaksid iti impatagikuak iti “Dungdungnguenkanto”;
Ngem pasingkedak, adda kadagiti matak dagiti bituen
A mangray-aw kenka iti sardam a paspasungadannak.
Pakawanennak manen ta nakapsutak a mangipatarus
Iti pagsasaom ti panangipategko. Ammuem
A maysa a Saluyot ‘toy amam: adda ti ayatko
Iti nakair-irut nga arakupko. Ken panangibagbagak
Nga intedko aminen kenka: muging, agong, barukong,
Ken amin a bilang, disso ken rukod dagiti sidingko.
ARIEL S. TABAG
Francisco Homes III, Muzon
San Jose del Monte City, Bulacan
Bannawag, Agosto 4, 2008
Ti Makunak: Sagut iti inauna para iti maikatlo a panagkasangayna idi Hulio 22, 2007 (nasurat daytoy sakbayna) ket nairana a Martes ken saan a nakaala iti vacation leave ni inana (ken uray siak metten nupay nalaka laeng koma gapu iti trabahok ken iti mannakaawat unay a boss ken apongko). Gimmatangak latta metten iti cake ngem ti adatna, nakaturog metten idi sumangpetak-- nakaturog pay a pinanawanmi. Pagsayaatanna, kadagiti kakastoy a tawen dagiti ubbing, dagiti nagannak laeng ti mangit-ited iti kaipapanan kadagiti panagkasangay-- panagyaman iti Namarsua gapu iti tallo a tawen a pannakaisagut ni Anib kadakami, iti biangmi (Diak ammo no akinkultura daytoy a tunggal agmaysa ken agpito kano met laeng ketdi ti rumbeng a maaddaan iti padaya). Ngem nangnangruna iti panagkasangayna, adda ditoy dagiti bambanag a pagyamyamanan ken pagdandanagan, a mabalin a gagangay wenno rumbeng laeng iti ama a mangisaksakad iti nasayaat a pagimbagan ti putotna, kaunaan pay met.
Impaskil ni Asseng idi 5:56 PM No comments: Links to this post
Maipanggep iti: anib miguel, daniw, sagut
7/17/08
Nasarakanka iti Lugan
Inunaak ti oras ken dagiti padak
A makilumlumba tapno natalged,
Nanam-ay ti bagi. Ket nagabayta.
Nakakayang latta— inawidnaka
Ket nagdippit dagiti luppom.
Sangadangan ti baetta,
Ngem iti apagdarikmat a perreng,
Addakan kadagiti naririmat a matak—
Agkurkurnoak metten iti sumsumga
Nga imatangmo.
Ammok nga iti panagkidemmo,
Liniklikam ti mangnamnama iti ayat
Nga iti panagkunam, di maiparbeng,
Wenno iti kappia nga agtalinaed laeng
Nga ar-arapaapem. Binay-am
Ti tunggal lag-oy ti lugan, binay-am
Nga induronduronnaka ti napegges
Nga angin. Sinuktanna ti simcard
Ket inlimedna ti panagteksna.
Pasingkedak nga umun-unaak koma
A mangsippaw iti ulom, salaknibak
Sakbay a maipalek iti landok a tugaw
Iti sangom. Ngem bay-ak koma,
Di gapu ta masimronak iti kinalupoymo,
No bilang nagtinnim-ogkayo:
Duakayo a masaktan ngem panagkunak
Dimon iginggina ti sangkabassit a saniit
Ti bassit a dugol.
Nagkidkidemka ngem agsasallupang
Ti nagdaldaliasat iti panunotmo. Ammok
Ta dika man la nagkir-in no nangsalig
Wenno linumbaanda ti lugan. Nakitak
Daytoy iti kinalidem ti lawlaw ti matam
A di nailemmeng ti nangisit nga eye shadow
Ken dagiti dana ti lua a di napugas
Ti narasay a pulbos.
Idi nauman iti selpon, ginunggonnaka.
Impalagipna nga uray addaka iti opisina,
Asawanaka, ket sika ti babai iti balayyo.
Iti ididissaagna, inuksotna ti singsing.
Nakitana ti panangigigir iti matak,
Namallaag: agpakaammoka, laglagipem,
Sakbay a mangaldawka. Nagtung-edka
Laeng— adayokayon iti tunggal maysa
Nupay agmaymaysaak iti nagbaetanyo.
Nasarakanka iti lugan— nagsennaay,
Nagkidem, nagsadagka iti abagak…
ARIEL S. TABAG
Villa, Sta. Teresita
3512 Cagayan
A makilumlumba tapno natalged,
Nanam-ay ti bagi. Ket nagabayta.
Nakakayang latta— inawidnaka
Ket nagdippit dagiti luppom.
Sangadangan ti baetta,
Ngem iti apagdarikmat a perreng,
Addakan kadagiti naririmat a matak—
Agkurkurnoak metten iti sumsumga
Nga imatangmo.
Ammok nga iti panagkidemmo,
Liniklikam ti mangnamnama iti ayat
Nga iti panagkunam, di maiparbeng,
Wenno iti kappia nga agtalinaed laeng
Nga ar-arapaapem. Binay-am
Ti tunggal lag-oy ti lugan, binay-am
Nga induronduronnaka ti napegges
Nga angin. Sinuktanna ti simcard
Ket inlimedna ti panagteksna.
Pasingkedak nga umun-unaak koma
A mangsippaw iti ulom, salaknibak
Sakbay a maipalek iti landok a tugaw
Iti sangom. Ngem bay-ak koma,
Di gapu ta masimronak iti kinalupoymo,
No bilang nagtinnim-ogkayo:
Duakayo a masaktan ngem panagkunak
Dimon iginggina ti sangkabassit a saniit
Ti bassit a dugol.
Nagkidkidemka ngem agsasallupang
Ti nagdaldaliasat iti panunotmo. Ammok
Ta dika man la nagkir-in no nangsalig
Wenno linumbaanda ti lugan. Nakitak
Daytoy iti kinalidem ti lawlaw ti matam
A di nailemmeng ti nangisit nga eye shadow
Ken dagiti dana ti lua a di napugas
Ti narasay a pulbos.
Idi nauman iti selpon, ginunggonnaka.
Impalagipna nga uray addaka iti opisina,
Asawanaka, ket sika ti babai iti balayyo.
Iti ididissaagna, inuksotna ti singsing.
Nakitana ti panangigigir iti matak,
Namallaag: agpakaammoka, laglagipem,
Sakbay a mangaldawka. Nagtung-edka
Laeng— adayokayon iti tunggal maysa
Nupay agmaymaysaak iti nagbaetanyo.
Nasarakanka iti lugan— nagsennaay,
Nagkidem, nagsadagka iti abagak…
ARIEL S. TABAG
Villa, Sta. Teresita
3512 Cagayan
Impaskil ni Asseng idi 3:15 AM No comments: Links to this post
Maipanggep iti: daniw
Subscribe to: Posts (Atom)
unk ilo_Latn ilo_Latn tgl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn min_Latn glg_Latn vec_Latn ilo_Latn ilo_Latn eng_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn min_Latn vec_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn min_Latn vec_Latn ilo_Latn eng_Latn ilo_Latn eng_Latn